Имашева К.Р.

 Қарағанды облысы, Қарағанды қаласы,

 №1 өнер мектебі,

 Хореография бөлімінің жоғары

 санатты қосымша білім беру педагогы

***Хореография пәндерін оқытуда инновациялық***

***технологияларды қолдану.***

Бүгінгі таңда білім беру саласында дәстүрлі оқыту әдістерімен қатар тәрбиеленушілердің шығармашылық қабілетін ашуға, дамытуға, би сабағына тұрақты, жағымды ынтасын арттыруға арналған инновациялық оқу әдістері енгізіліп, дамып келеді.

Педагогиқалық инновация - оқыту, тәрбиелеу мақсатының мазмұнына өзгеріс енгізіп тиімділігін арттырады.

Қарқынды дамып келе жатқан ақпараттық технологиялар барлық жерде біздің өмірімізге енген. Сондықтан, заман талабына сай кәзіргі заманғы білім беру технологияларын қосымша жалпы білім беру саласында, оның ішінде хореография сабақтарында қолдануымызды қажет етеді.

«Технология» термині (гректің techne –өнер, шеберлік, қабілет) білім беру саласында ғылыми және іс жүзінде негізделген нәтижеге жету әдістер мен құралдар жиынтығы.

Педагогикадағы қолданылатын технология практиқалық, қолданбалы сипатын көздейді, оған кіретін әрекеттер ұсынылған белгілі бір кезекпен болжамды нәтижеге қол жеткізуді қамтамасыз етеді.

Дәстүрлі оқыту әдістері би өнерінің қалыптасу, даму тарихын зерттеу, би техникасын, би құрамаларын, би қою, би қимылдарын жетілдіру, би өнерінің негіздерін оқытуда пайдаланатын ұсынымдар мен әдістерге негізделген .

Бұл технологиялар өз тиімділігін дәлелдеді және кәзіргі уақытта әлі кеңінен қолданылады.

Екінші жағынан, кәзіргі заман жағдайында балаларға хореографиядан білім беру саласында қамтылған мұғалімдердің алдында тәрбиеленушілердің «белсенді», «дербестік», бастамашылық іздеп, сұрақтарына жауап беру, алынған машықтар мен дағдыларын практиқалық қызметте қолдану сияқты қасиеттерін дамыту міндеті қойылған. Аталған міндетті шешу үшін инновациядық әдістер мен технологияларды би өнерін оқытуда кеңінен пайдалануымыз керек.

Хореография сабағында би кимыл - козғалыстарын үйретуде «оңайдан қиынға» негізі тәсілімен күрделі құралдардан тұратын инновациялық әдістер қолданылады. Инновациялық әдістердің құрамдас бөліктері:

көрнекі ( би қимылдарын мұғалімнің көрсетуі, видеоматериалдарды қолдану )

теориялық (би қимылдарының балалардың жас ерекшеліктеріне қарай орындалу ережесін ауызша түсіндіру)

практикалық (би қимыл- қозғалыстарын бирнеше рет қайталау арқылы үйреніп, жетілдіру)

рефлексивті (видеобейнені қолданып өтілген тақырыпты талдау, салыстыру)

Педагог-хореографтың шығармашылық қызметінде білімін, белгілі іс- әрекет тәсілдерін құрамдастыру, өзгеше қолдану ерекшеліктері маңызды орын алады.

Инновация - оқыту, білім беру саласындағы жаңа нысандарын, әдістерін және дағдыларын енгізу.

Инновация - термині латынша «novatio» «жаңарту» (немесе өэгерту) «in» жалғауы «бағыт» деп аударылады.

Инновациялық ақпарат, жаңалық, адамның зияткерлік қызметінің шығармашылық үрдісі, өнер табыстары мен рационалдау, жаңа ашулар.

Педагог - хореограф шығармашылық қызметінде белгілі бір технологияны тікелей қолданады.

Би үйретуде қолданылатын негізгі технологияның бірі:

Ынтымақтастық технологиясы.

Бұл технологияны дәстүрлі түрде қолданылатын сабақтарда ұйымдастыруға мүмкіндік береді.

Ынтымақтастық оқыту технологиясы жеке - топтық, командалық - ойын негізінде қолдануға арналған.

Бірінші жағдайда, шағын топқа (4-5 адам) белгілі тапсырма беріледі, мысалы өз бетінше би этюдын қою. Осындай жұмыс түрі материалды әр балаға тиімді меңгеруге көмектеседі. Әр топ дайындаған этюдтерді бір-біріне көрсетеді, одан әрі кемшіліктерін айтып, талкылайды.

Мен ынтымақтастық технологияларын жоғарғы би сыныптарында қолданамын. Емтиханға дайындалу кезінде сынып оқушыларын бірнеше шағын топтарға бөліп, әркайсысына жеке тапсырма беріледі. Мысалы, бір топқа «қазақ биіндегі әйелдер, ерлер қимылдарынан», екінші топқа «қазақ биіндегі айналмалардан», үшінші топқа «қазақ биіндегі секіртпелерден» шағын этюдтар құрастыру тапсырмаларын беремін.

 Берілетін тапсырмалардың мазмұны оқушыларға белгілі болу керек, сондықтан барлық тақырыптар алдыңғы оқу жылдарында өтилген, оқу процесінде жетілдірілген. Арнайы уақыт белгілеймін, тапсырма орындалу кезінде қадағалап, кеңес беріп, сыныпта көрсетіп, оқушылармен өз ара талкылаймыз. Осындай қызықты жұмыстың арқасында әдемі шағын этюдтар жасалып, оқушылардың шығармашылық ынтасы, белсенділігі артады.

Ынтымақтастық технологияның бір түрі - ұжымдық, ол үлкен би койылымына бірнеше топтар қатысқан кезде, ансамбльдің үлкен жиынтық дайындық кезінде қолданылады.

Ынтымақтастық педагогикасының негізгі принциптері - мәжбүрсіз оқыту, әркімнің өз көз қарасы, кателік жіберу құқығы, табыстылығы, жеке және ұжымдық тәрбиелеу үйлесімі.

Ынтымақтастық оқыту технология сабағына жеке - топтық, командалық - ойын жұмысы кіреді. Бұл технологияның мақсаты өз мүдделері мен талпыныстарын жүзеге асыру үшін сабақта жайлылық, шынайылық, өзара құрмет, баланың эмоционалдық әл - ауқаты дұрыс ортада болу керек.

Ойын технологиялары хореографияда мектепке дейінгі, бастауыштың 1 - 2 сынып оқушыларының сабағында, кейде ойын мазмұны келіп жатса жоғары сыныптар да қолданылады.

Дайындық топтарында, 1сынып оқушыларының би сабағында әр турлі музыкалық ойындарды колданамын. Мысалы, «балапандар» мен «түлкі» (қуыспақ ойыны), «қату» (музыкамен билеп тұрып, кенеттен музыка тоқтағанда қатып қалу), «кім үшинши» (музыкамен билеп тұрып, кенеттен музыка тоқтағанда екеуден жинала калу), балаларға сабақтың ортасында, аяғында осындай ойындармен көңіл - күйлерін көтеріп, сабаққа қызығушылығын арттырамын.

2 - 3сынып оқушыларымен мағынасы күрделірек, «кім ұзын» ( бір баған бойымен шпагатқа отыру), жануарлардың кимылдарын бейнелеу сияқты ойындарды би сабагында қолданып отырамын.

Музыкалық ойын баланың көңіл - күйін көтеріп қана қоймайды, дененің қимыл - қозғалысын шынықтырып, үйлестіру, тақырыпты жақсы қабылдау қабілетін арттырады. Би сабағында ойын нысаны балалардың берген тапсырмаға қызығушылығын тудырады, мұғалімге қимыл - қозғалыс дағдысын музыкамен үйлестіріп бірнеще рет қайталатуға мүмкіндік береді.

Музыкалық ойындар мен ойын жаттығулары сезім ырғағын, музыкалық жадыны жетілдіреді, қимыл - қозғалыс дағдыларын бекітуге көмектеседі.

Ойын технологиясының мақсаты баланың өзін актер сезініп, өзіне деген сенімділігін арттыруына ықпал ету.

Денсаулық-сақтау технологиялары.

Бұл технология тәрбиелік-сауықтыру, түзету және профилактиқалық іс-шараларды бала мен педагогтың, ата - анамен баланың, бала мен дәрігердің өз ара іс қимылдарының арқасында жүзеге асырылатын іс-шаралардың жүйесі. Денсаулық - сақтау технологиясының мақсаты оқыту технологияларын пайдалана отырып балалардың денсаулығын қалыптастыру, салауатты өмір салты бойынша қажетті білім беру, білік, дагдыларын үйрету, алған білімдерін күнделікті өмірде қолдануын қамтамасыз ету.

Хореографияға әдетте бір-бірінен ерекшеленетін, әр түрлі бала қабылданады, дененің кейбір жеке кемшіліктерін түзетуге, дененің дұрыс қалыптасуына арналған жаттығулармен би сыныбында көп жұмыстар жасалады.

Осы бағытта педагог жұмыс барысында педагогикалық - ұйымдастыру, психология - педагогикалық, оқу тәрбиелік, емдеу-сауықтыру технологияларын пайдаланады. Бұл бағдарламалар, әдістер балалардың денсаулық мәдениетін, денсаулық құндылығын, оны сақтау, нығайту туралы түсінігін қалыптастырады, дене бітімінің дұрыс қалыптасуына әсер етеді

Жобалау технологиялары:

1. Мәселені

2. Жобалау немесе жоспарлауды

3. Ақпарат іздеуді

4. Өнімді

5. Презентацияны қамтиды.

Жобалау технологияларын хореография сабағында пайдалану эстетикалық тәрбиенің жоғарғы тиімділігін қамтамасыз етеді, өйткені жобалау технологияның басты ерекшелігі - жобалық қызметті жүзеге асыру, оның кеңістіктердегі мүмкіндіктерін, бастапқыда анықталмаған шешімдерді табу кезінде, қиялды, танымдық, шығармашылық белсенділігін арттырады.

Биді зерделеуде түпкілікті өнімнің сипатына қарай жобалау қызметі мынадай түрлерге бөлінеді:

- Конструктивты - практикалық жобалар сипаты, ойындарды биге трансформациялау, би немесе би этюдін ойын негізінде құрастыру, оларды талдау, семантикалық сипаттамасын жасау.

- Сценарийлік жобалар, қандай да болсын сыныптан тыс мектепішілік немесе жеке іс шаралар әзірлеу.

- Композициялық жоспар құру жобалар, музықалық материалды іріктеу, композициялық қойылымдарға лексиқалық материалды жасау.

Менің практикамда жобалау технологиясын 8-9 сынып оқушыларының би сабақтарында пайдаланамын. 6-7ші сыныптарда станок жанындағы жаттығуларға қол кимылдары «айналма», «қол сілтеу», аяқ қимылдары «өкшелеу», «айнымалы қадам» сияқты негізгі жаттығуларға жуктеме жасамайтын би элементтерін киргизе бастаймын. 8 - сыныпта станок жанындағы жаттығуларға құрамалар жасаймын, ол жаттығулардың күнделікті біртектес орындалуына өзгеріс еңгізіп оқушылардың сабаққа деген қызығушылығын арттырады. 8 - сыныптан бастап станок жанындағы жаттығулардан құрамаларды құрастыру жобасын бастаймыз. Әр оқушы станок жанындағы бир жаттығудан таңдап, қазақ биіндегі би элементтерінен құрама жасайды. Жоба барысында музыка таңдау, жаттығу мен би элементтерін таңдау, оларды бір- бірімен үйлестіру, түпкілікті өнімнің нәтижелі болу үшін әрлендіру, қиындату жұмыстарын жасаймыз. Жобаның әр кезеңінде сыныпта көрсетіп талқылап отырамыз, 9 сыныпта құрамаларды күрделендіріп емтиханға дайындаймыз.

Жобалау технологиялары би сабағында балалардың белгілі бір жеке өзіндік қасиеттерін қалыптастырады, ұжымда жұмыс істей алатын, қызметінің нәтижесін талдай білетін, жоғары жеке қызығушылығын дамытып, шығармашылық тұлға тәрбиелейді.

Ақпараттық (ақпараттық - коммуникациялық) технологиялар.

Ақпараттық технологияларды пайдалану ерекшеліктері, хореографиялық ұжымды қазіргі заманғы қажет материалдық - техниқалық жарақтандыру.

Мәселен, компьютерлік жабдықтау:

Би фонограммаларын тиісті замануи талаптарға сай сапалы дыбыстау.

Музықалық файлдар базасын құру.

Музыкалық туындылардың дыбыс және биіктігін өзгерту қарқыны.

Монтаждау.

Фото, бейне материалдарды сақтау.

Ақпаратты тиімді іздеу, өңдеуге арналған жобалық қызмет және т.б.

Әр түрлі ақпарат көмегімен бейне - әдістемелік құралдарды жіберуге ерекше мәнге ие болды.

Бұл көбінесе бейнелерді, семинарлар, шебер-сыныптар тізімін толықтыруға, пайдалануға көп жеңілдіктер әкелді. Балаларға бейне жазба көрсетуге, би қозғалысындағы қателіктерін түзетуге мүмкіндік берді.

Тақырыптық бейнеролик оқытылатын би элементерін толық, ауқымды және аяқталған түрінде көрсетуге болады.

Хореграфияда видео-әдістемелік материалды құру шығармашылықтың ыңғайлы нысаны болып табылады.

Би өнерін оқыту арнайы кәсіби терминологияға негізделген, балалар үшін бұл сөздер түсініксіз, есте сақтауға қиын. Оқу процесын тездету, оң нәтиже шығару үшін педагогтар замануи инновациялық технологияларды қолданады, бұл жағдайда неғұрлым тиімдісі ойын және видеотехнологиялар.

Би - көңіл күй, сезімді ритмиқалық қадаммен дене қозғалысымен жеткізу тәсілі, қабілеті жоғары балалардың ақыл - ой қызметін, бидегі қимыл-қозғалыстарын жетілдіріп, физикалық дамуына ықпал етеді.

Биді үйрену өте қызықты сабақ, ал егер бұл оқыту ойындармен, видеороликтермен, басқа да технологиялармен үйлестіре білсе балалардың құштарлығы, қызығушылығы артады.